AlexejDobrolubov/national_council_slovak_2010 huggingface dataset:
79. schôdza NR SR - 2.deň - A. dopoludnia
Dátum: 2022-12-09
Poslanec: Majorová Garstková, Jana (OĽANO)
Druh vystúpenia: Vystúpenie s faktickou poznámkou

64. Pán predsedajúci, ďakujem pekne za slovo. Igor Matovič si ako predseda víťazného politického hnutia odniesol z Prezidentského paláca poverenie na zostavenie vlády a jeho cieľom bolo vytvoriť silnú, stabilnú vládu s ústavnou väčšinou, do ktorej prizval tri politické subjekty, SME RODINA, ZA ĽUDÍ a SaS. Spoločným cieľom týchto strán bolo očistiť Slovensko od mafie, od korupcie, od klientelizmu. Je potrebné povedať, že mnoho sa vďaka vám, nám, vďaka súčasným aj bývalým partnerom aj podarilo. Tak ako si spomenul, pán kolega Šipoš, mnohé reformy sa spustili napríklad. Musíme si však uvedomiť a spomenúť, v akom čase táto vláda preberala moc. Podarilo sa nám zomknúť a spoločnými silami sme zvládli mnohé nástrahy. Rovnako aj ekonomické následky, ktoré ostali po bohapustom rozkrádaní Roberta Fica, ako to povedal predseda SaS Richard Sulík, či po bezhlavom rozkrádaní Petra Pellegriniho, rozhadzovaní Petra Pellegriniho. On sám sa neštítil na sklonku vládnutia vyjadriť, no a čo, veď oni na to budú hľadať peniaze. A teraz spolu s ním a s tou jeho slávnou Pelleho jedenástkou podávate návrh na vyslovenie nedôvery tejto vláde. Vyhoveli sme požiadavke SaS na výmenu premiéra. Eduard Heger dokázal, že vie viesť túto krajinu viesť v ťažkých časoch, a prináša riešenia, ktorých ste aj mnohí z vás boli donedávna súčasťou. Kolegovia z SaS, zvážte svoje konanie. I keď súhlasím s Milanom Potockým, že asi ste sa už rozhodli, ale napriek tomu sa stále pýtam, či vám stojí za to, aby sa k moci vrátili ľudia, ktorí môžu za rozvrat tejto krajiny. Ďakujem pekne.
78. schôdza NR SR - 1.deň - B. popoludní 2
Dátum: 2022-11-29
Poslanec: Majorová Garstková, Jana (OĽANO)
Druh vystúpenia: Vystúpenie s faktickou poznámkou

137. Ja sa ti chcem, Lukáš, poďakovať, že si spomenul aj práve tento paragraf 12aa, ktorý vkladáme do tohto zákona o horskej službe, je to paragraf Lokalizácia. Práve tieto údaje sú, ktoré budú získané prostredníctvom tohto prístroja, sú predpokladom pre rýchlu lokalizáciu osoby v tiesni, ktorá je nezvestná, a to aj v členitom teréne bez pokrytia mobilnou sieťou. Vzhľadom na skutočnosť, že ide, že o úspešnosti mnohých záchranných a pátracích akcií práve rozhodujú minúty, tak umožnenie tejto modernej techniky je pre Horskú záchrannú službu do budúcna nevyhnutné. Ďakujem pekne.
78. schôdza NR SR - 1.deň - B. popoludní 2
Dátum: 2022-11-29
Poslanec: Majorová Garstková, Jana (OĽANO)
Druh vystúpenia: Vystúpenie v rozprave

129. Ďakujem pekne za slovo. Tak ja by som ešte raz povedala, že v Bukovských vrchoch bolo za posledných šesť rokov, čiže za obdobie rokov 2017 až doteraz, 2022, celkovo 33 zásahov, čiže priemerne päť a pol zásahu ročne. V tomto prípade sa dá skutočne povedať, že bude finančne aj personálne efektívnejšie, ako povedala moja kolegyňa, aby občasnú záchranu v týchto oblastiach robili iné zložky integrovaného záchranného systému v spolupráci s Horskou záchrannou službou. Ešte keď môžem doplniť, tak zrušenie navrhovaných horských oblastí umožní presunúť tieto personálne kapacity do iných oblastí s vyššou úrazovosťou a s náročnosťou záchranných akcií. Aj keď budú horské oblasti Javorníky, Moravsko-sliezske Beskydy a Bukovské vrchy vlastne zrušené alebo vyňaté z tohto zákona, záchrana tam bude naďalej prebiehať inými zložkami integrovaného záchranného systému a do budúcnosti bude veľmi dôležité, veľmi dôležitá bude spolupráca Hasičského a záchranného zboru, či už dobrovoľných, alebo profesionálnych zložiek, ako rovnako aj Horskej záchrannej služby, profesionálnych alebo dobrovoľných záchranárov. Ja možno ešte keď môžem takto doplniť, tak pri tých zásahoch, čo tam boli, tak za celú existenciu Polonín nebolo nutné nasadiť ani doteraz záchranárov z iných stredísk. Ďakujem pekne za slovo.
78. schôdza NR SR - 1.deň - B. popoludní 2
Dátum: 2022-11-29
Poslanec: Majorová Garstková, Jana (OĽANO)
Druh vystúpenia: Vystúpenie v rozprave

55. Vážení páni poslanci, vážení prítomní, Výbor Národnej rady Slovenskej republiky pre verejnú správu a regionálny rozvoj ma uznesením určil za spravodajkyňu k návrhu zákona (tlač 1298). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplýva z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady, Výbor Národnej rady pre verejnú správu a regionálny rozvoj a Výbor Národnej rady pre obranu a bezpečnosť. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 27. januára 2023 a v gestorskom výbore do 30. januára 2023 od prerokovania návrhu zákona v Národnej rade v prvom čítaní. Pán predsedajúci, otvorte, prosím, všeobecnú rozpravu.
88. schôdza NR SR - 8.deň - A. dopoludnia
Dátum: 2023-03-24
Poslanec: Matovič, Igor (OĽANO)
Druh vystúpenia: Vystúpenie s faktickou poznámkou

126. Ďakujem pekne. Pani Vorobelová hovorila, že poďme riešiť aj platy ostatných ústavných činiteľov, ja by som veľmi rád napríklad pani prezidentky. Nemyslím si, že prezident by mal zarábať 15-tisíc alebo neviem, koľko to dnes vychádza. Takisto si nemyslím, že by prezident mal mať doživotnú ochranku. Akože podotýkam, napríklad, dobre, pán bývalý prezident Šuster, 20 rokov ochranka s ním chodí po svete, po Amazónii a fotografujú tam krokodílov a podobne. Keď pani Čaputová, ja jej prajem akože dlhý život, ale keď do deväťdesiatky ona bude mať svoj koníček, že bude cestovať po svete, nevidím naozaj najmenší dôvod, aby sme financovali ochranku celý život. V kulti... kultivované západné krajiny majú pravidlo napríklad, že koľko bol v úrade ten daný ústavný činiteľ, ktorý, ktorému prináleží ochranka, tak toľko rokov má následne nárok na ochranku alebo dvojnásobok, okej, veď to ber. Ale akože na celý život pri veku pani Čaputovej, aby sme teraz možno ešte 50 rokov tu financovali jej zábavku cestovateľskú po Amerike niekde a tam akože ansámbel ľudí s ňou cestovať, tak a to teraz nejde o Čaputovú, jednoducho ide o princíp, nemyslím si, že to je, že to je správne. Čiže bol by som veľmi rád, poďme fakt akože sa baviť aj pri ostatných ústavných činiteľov, úprimne zase poviem a bez ohľadu na to, kto bude premiérom po budúcich voľbách, si myslím, že premiér by nemal mať plat rovnaký ako poslanec. Je to blbosť. Čiže nech má dvojnásobok, prezidentka možno zase o tretinu menej, nech majú aspoň rovnaké platy. Viem, videl som, že čo je nasadenie premiéra v robote a čo je nasadenie prezidentky. To akože naša pani prezidentka počas covidu sa bála chodiť do roboty, lebo COVID. Čiže ona rok nerobila nič, plat bežal, premiér musel robiť. A teraz, hovorím, nejde o to, že premiérom som bol ja, ale teda naozaj je tam, myslím si, že dosť slušný bordel na to, aby sme to nechali len tak. Len hovorím, že mňa to... (Prerušenie vystúpenia časomerom.)
83. schôdza NR SR - 7.deň - A. dopoludnia
Dátum: 2023-02-10
Poslanec: Matovič, Igor (OĽANO)
Druh vystúpenia: Vystúpenie s faktickou poznámkou

137. Ďakujem pekne. Osobne si myslím, že naozaj voľby, ktoré budú, budú zrejme najdôležitejšie v histórii samostatnej Slovenskej republiky. Budeme sa rozhodovať nad tým, že či zostaneme súčasťou európskeho priestoru a európskych hodnôt, alebo necháme sa strhnúť na cestu, kde na konci bude Slovensko ako gubernia budúceho Sovietskeho zväzu. V situácii, kedy existujú prieskumy, akurát dnes som si aj dával na Facebook prieskum, celoeurópsky, že je veľmi blbá nálada medzi ľuďmi po všetkých tých krízach, po troch rokoch covide, vojne, energetickej kríze, utečeneckej a všetkého s tým spojeným, obrovského zdražovania historického, či už energií alebo celkovo cien potravín a podobne, panuje blbá nálada v celej Európe. Porovnal by som si to, a nepreháňam, s 30. rokmi minulého storočia. Takáto blbá nálada vždy vytvára priestor, ak sa priblíži alebo sa to stretne s voľbami, na to, aby sa dostávali k moci temné sily, ktoré zneužijú a využívajú nenávisť, zlosť, zákernosť, strašenie ľudí a dupľom ako krajina, ktorá najviac verí hoaxom, konšpiráciám na celom svete, ktorou Slovenská republika je, bude vo voľbách extrémne zraniteľná. A preto si myslím, že povinnosťou všetkých nás je zburcovať všetkých možných ľudí, nech prídu voliť. A keď sa rozhodnú, naozaj rozhodnú vydať Slovensko do rúk mafie HLAS-u a SMER-u v spolupráci s fašistami, tak nech teda aspoň pri tom je 90-percentá účasť, aby sme vedeli si povedať dobre, vôľa ľudu, vôľa Božia, rozhodli ste sa vrátiť Slovensko do rúk mafie v spolupráci s fašistami, tak nech je tak. Takže robme všetko pre to, aby prišlo čo najviac ľudí.
83. schôdza NR SR - 7.deň - A. dopoludnia
Dátum: 2023-02-10
Poslanec: Matovič, Igor (OĽANO)
Druh vystúpenia: Vystúpenie s faktickou poznámkou

18. Ďakujem pekne. Pán poslanec Susko, vy ste právnik, ja som laik. Hovoríte, že poskytnúť voličom bez ohľadu na to, koho volia, odmenu za to, že vlastne keď ukážu záujem o štát, tak štát ukáže, že má záujem o nich a dá im nejakú zľavu zo služieb, že to je volebná korupcia. Tak to je klamstvo. A naozaj od vás, čo som tu počul tak sprostredkovane, moc vás nepoznám, tak že vy si, že vy ste ako fachman právnik a vyznáte sa. Pripadá mi to taká nadpráca z vašej strany. Volebná korupcia je jednoznačne v Trestnom zákona definovaná ako podplácanie alebo sľúbenie úplaty tomu, kto bude voliť alebo nevoliť určitým spôsobom. Alebo kto bude, sľúbite úplatok niekomu, aby nevolil alebo nehlasoval v referende vôbec. Explicitne z toho mne ako neprávnikovi vychádza, ak sľúbite niekomu odmenu za to, že bude voliť alebo hlasovať, tak je to presný opak toho, o čom hovorí volebná korupcia. A dupľom, keď vy vôbec to nepodmieňujete tým, že budete skúmať, akým spôsobom hlasoval. Takže volebná korupcia v žiadnom prípade toto nie je, lebo to explicitne z Trestného zákona vychádza. A čo sa týka toho strachu zmenšiť kvórum z 3 % na 1 %, je to v podstate to, čo som povedal na začiatok. Je to strach. Je to strach menej schopných, viditeľných poslancov, že zrazu by ich prekrúžkoval niekto viacej schopný niekde z ďalšieho miesta na kandidátke a je to barikádovanie súčasného systému, kde predseda strany si rozhodne, že tak teda áno, týchto si tam upracem na prvých 20 miest, títo sa mi tam dostanú a, božechráň, aby mi to nejaká demokracia, nejaký hlas ľudu pokazil tým, že si vykrúžkujú niekoho iného. Čiže je to len strach, strach, strach a tie hlúpe reči o tom, že teraz na poslednú chvíľu by sa to nemalo meniť, akú poslednú chvíľu? Je to osem mesiacov pred voľbami a je to v prospech vôle ľudu.
83. schôdza NR SR - 4.deň - B. popoludní
Dátum: 2023-02-07
Poslanec: Matovič, Igor (OĽANO)
Druh vystúpenia: Vystúpenie s faktickou poznámkou

20. Ďakujem pekne. Na klamstvá je najlepšie odpovedať faktami. Tuto pán poslanec Kočiš, myslím, že tu je že z Republiky, hovorí o tom, že rodina s jedným dieťaťom musí zarobiť 1 400, 1 500 eur v hrubom, aby mali nárok na plný, plný daňový bonus 140 eur. Takže je to presne 808 eur v hrubom, keď je napríklad osamelá matka alebo môžu to byť dvaja rodičia, vtedy sa spočítava plat obidvoch rodičov, čiže stačí zarobiť 808 eur, čo je o stovku približne, teda navyše o 108 eur viac, ako je minimálna mzda. Pri 808 eurách už získava plný daňový bonus 140 eur na dieťa, a teda aby ste si porovnali, čo dostávala predtým, tak keď to bolo dieťa, ktoré bolo medzi 6 až 18 rokmi, dostávala 23 eur. Je to viac ako šesťnásobok, viac ako šesťnásobok. To znamená plus 500 % navyše z roka na rok. Čiže neklamte, prosím vás, ľudí. Viem, že sa vám to nepáči, nezapadá vám to do scenára, ale rodinný balíček, ktorý toto plénum niekedy v máji, v júni potom a prelomenie veta schválilo a z tohto miesta chcem ešte raz zaďakovať poslancom za ĽSNS, že mali tú odvahu, že nepozerali na to, kto ten návrh predkladá, ale pozerali, koho sa ten návrh dotkne, a dnes práve tieto dni prvé výplaty prichádzajú rodičom tých detí a zrazu zisťujú, že to, o čom len mohli snívať a možno za 500 rokov, by sa dožili, zrazu je to realita a na to bolo treba, áno, pár odvážnych poslancov z opozície, aby si povedali, že nie, nie, nie, nebudú tu poslúchať Fica, Pellegriniho, Mazureka, ktorí im zakazujú, okydávajú ich kvôli tomu, že zahlasujú za dobrý návrh a z tohto pohľadu a z tohto miesta chcem ešte raz zaďakovať, lebo bez vás a bez vašej odvahy by to nebolo. A to sa mi páči a nech ma, aj keď som to vtedy hovoril a chválil, jednoducho je to tak, nezapierajme... (Prerušenie vystúpenia časomerom.)
83. schôdza NR SR - 4.deň - A. dopoludnia
Dátum: 2023-02-07
Poslanec: Matovič, Igor (OĽANO)
Druh vystúpenia: Vystúpenie s faktickou poznámkou

12. Ďakujem veľmi pekne aj pani poslankyni Krištúfkovej aj hnutiu SME RODINA, že s touto iniciatívou prišli. Myslím si, že voči rodinám je to fér, je to ďalší krok, ďalšia tehlička v budovaní naozaj Slovenska ako najprorodinejšieho štátu v rámci Európskej únie a zároveň ako bývalý minister financií si veľmi vážim dohodu so SME RODINA, ktorú aj následne oznámime na tlačovej konferencii, že sme sa dohodli, že tento návrh aj v tomto období, kdeby si možno to pýtalo alebo niekto si myslí v tejto sále, že je normálne predkladať návrhy, ktoré vôbec nie sú kryté vo rozpočte, a teda však ideme sa teraz spoločne hrať na Ježiška, tak sme sa dohodli, že tento návrh bude plne krytý novými zdrojmi, ktoré schválime takisto v tejto, v tejto sále spoločne, aby sme to, čo navyše rodinám dáme, zároveň aj navyše do rozpočtu získali. A nielen na tento rok, ale aj na tie ďalšie roky. Čiže je to z tohto pohľadu rozpočtovo zodpovedný návrh v kontexte teda aj s tým následným prijatím dodatočných zdrojov. A myslím si, že takto by si mali zobrať vzor aj ostatní poslanci a ostatné politické strany, že keď teda do volieb si chcú tu akože kupovať voličov, tak nech sa páči zároveň aj s návrhom, odkiaľ na to zoberieme, lebo potom je to zodpovedné voči tejto krajine. Ďakujem pekne.
78. schôdza NR SR - 18.deň - B. popoludní
Dátum: 2023-01-26
Poslanec: Matovič, Igor (OĽANO)
Druh vystúpenia: Vystúpenie s faktickou poznámkou

40. Môj predrečník to veľmi dobre zhrnul, ale ja si dovolím tuto tomu namyslenému bývalému premiérovi, ktorý sa už vidí, jak tu bude znova po nasledujúcich voľbách premiérom, povedať, že aby trošku krotil svoje túžby, lebo my urobíme všetko pre to a verím tomu, že väčšina ľudí vo voľbách zabojuje a nedovolí, aby takýto mafoš sa dostal k moci, lebo je to presne taký istý skorumpovaný zlodej ako Robert Fico. Devätnásť rokov mu robil verného mopslíka. Na začiatku začínal ako verný to poskok a asistent ministra Vážneho. Nosil sem oligarchické pozmeňováky. Presadzoval každou prasačinou, čo doniesol cez výbor na poslednú chvíľu, biznis pre najväčších slovenských zbohatlíkov. Tí, samozrejme, potom sa mu odmenili a dodnes nebol schopný vysvetliť, z čoho si kúpil ten lukratívny byt tu pod hradným kopcom. Človek priamo zodpovedný, úplne rovnako zodpovedný za smrť Jána a Martiny. Veľmi dobre vedel, komu odovzdali orgány činné v trestnom konaní. Veľmi dobre vedel, že dali ich, zverili ich do ruky alebo do rúk šéfa nitrianskej mafie Norberta Bödöra. Čo akože on žil v tom SMERE, že o ničom nebol informovaný? On mal za úlohu len sa usmievať na babičky? S jamôčkami? Baliť, tancovať v krojčeku, vrtieť ritkou? A baliť takto, nejako nabaľovať voličov a nevedel o tom, aké zločiny Fico pácha so svojou bandou? Tu niekto naozaj verí tomu, že tu je vážny spor medzi Pellegrinim a Ficom, že tie dve strany sú niečo iné? Nie, len finta na voličov a mne sa naozaj, je mi ľúto, že mnohí novinári nevidia, že tu sa koná podvod a takto chcú späť vrátiť cez tohto človeka späť najhoršiu mafiu k moci.
78. schôdza NR SR - 18.deň - A. dopoludnia
Dátum: 2023-01-26
Poslanec: Matovič, Igor (OĽANO)
Druh vystúpenia: Vystúpenie s faktickou poznámkou

14. Bol som zvedavý, čo tu tento skorumpovaný zlodej, ktorý vydal orgány činné v trestnom konaní do rúk bosa nitrianskej mafie, aké teda úžasné vystúpenie tu dá na obhajobu toho, aby mal čím skôr možnosť sa vrátiť k moci. Bola to klasika. Zrejme sa dobre nevyspal, ale pár bludných vecí zaznelo, ale jeden poklad alebo jednu perlu som si poznačil, keď hovorí, citujem: "Ak hovoríte o mafii, tak hovoríte o nás". Je to krásne priznanie si presne toho, čo ste. Áno, hovoríme o mafii a hovoríme o vás, lebo vydať orgány činné v trestnom konaní do rúk šéfa nitrianskej mafie Norberta Bödöra a o tom už dnes sú aj záznamy z tej známej chaty, kde sa priznávate, kde o vás svedčia desiatky vašich ľudí, čo ste robili, že na objednávku konali orgány činné v trestnom konaní a vy si dovolíte povedať, že nie je nebezpečnejší model, ako likvidovať opozíciu cez OČTK. My nelikvidujeme opozíciu cez OČTK. My sme OČTK len dali slobodu, ktorú vy ste im zobrali, a že OČTK idú po mafii, ktorou ste vy, je ich úlohou a keď niekto pácha zločiny, tak mal by za to znášať aj trest, a preto je veľmi dôležité, aby sme toto obdobie slobodného konania OČTK maximalizovali a zabojovali a zväčšili pravdepodobnosť, že po voľbách sa opäť mafia, to znamená vy, nevrátite k moci. A keď tak strašne hovoríte, ako ste mysleli na rodiny s deťmi, tak ste mysleli tak, že ste im zvyšovali ročne rodinné prídavky o 21 centov. Daňový bonus o 20 centov. My sme zo 44 eur, čo mali rodiny pri vás, zvýšili podporu na dieťa na 200 eur.
78. schôdza NR SR - 16.deň - B. popoludní
Dátum: 2023-01-24
Poslanec: Matovič, Igor (OĽANO)
Druh vystúpenia: Vystúpenie s faktickou poznámkou

227. Ďakujem pekne. Nechce sa mi reagovať na jednotlivé, čiže prepáčte tí, čo ste reagovali (povedané so smiechom), možno ste čakali, že budem individuálne reagovať, ale skorej tak všeobjímajúco. Áno, chcem iba potvrdiť tie slová, že predčasné voľby sú, veľmi zjednodušene, o tom, že mafia po nich túži, aby sa cez ne dostala k moci. A je úplne prirodzené od nás ostatných, ktorí sme svojho času vytvorili koalíciu vládnu, na základe ktorej ešte vládne vláda, že budeme tomu brániť a budeme sa snažiť tento termín oddialiť maximálne, lebo tie posledné tri roky boli tri roky kríz všetkých možných, najťažších v podstate za existenciu Slovenskej republiky a veľakrát najťažších od druhej svetovej vojny, alebo od španielskej chrípky sme nemali takú zdravotnícku krízu, ako sme mali počas covidu. Úplne logicky takéto krízy vyvolávajú frustráciu. Úplne logicky, keď potom kľúčové médiá vlastnia oligarchovia, ktorí nemajú nič iné na robote, len štvú, štvú, štvú proti vláde od rána do večera a toto robia v podstate tisíc dní od volieb, tak sa to prejaví na nálade ľudí. Zároveň dnes ceny energií klesajú. Zároveň každým dňom sú správy, že ekonomika sa zrejme bude vyvíjať lepšie, ako sa očakávalo, a zároveň postupne od budúceho mesiaca nabehne 200 eur na dieťa – pomoc do každej jednej rodiny s dieťaťom – a ľudia začnú cítiť, čo to znamená, keď nekradneme v politike, ako ste kradli vy, páni zo SMER-u, z HLAS-u, a keď tieto ušetrené prostriedky dáte do rodín. Áno, my logicky chceme predĺžiť toto obdobie, aby si ľudia čo najviac a v najväčšom množstve uvedomili, čo to znamená, keď politici neokrádajú svojich voličov a takto postupne nakoniec opätovne vyhrali voľby a vás porazili na hlavu.
65. schôdza NR SR - 9.deň - B. popoludní
Dátum: 2022-05-10
Poslanec: Mierna, Anna (OĽANO)
Druh vystúpenia: Vystúpenie s faktickou poznámkou

50. Ďakujem pekne svojej kolegyni Zitke. Ja zdieľam ten názor, ktorý som počula vo verejnoprávnej televízii susednej krajiny, že toto je ruský agre... toto je ruský diktátor. Toto neoznačovala by som ho pomaly, pána Putina, ako prezidenta, pretože toto, čo on spôsobuje bezbranným civilným ľuďom, sa bráni akémukoľvek nášmu vnímaniu moderného, moderného a terajšieho sveta. Ďakujem pekne.
65. schôdza NR SR - 9.deň - B. popoludní
Dátum: 2022-05-10
Poslanec: Mierna, Anna (OĽANO)
Druh vystúpenia: Vystúpenie v rozprave

46. Vážený pán predsedajúci, vážené kolegyne, kolegovia, v posledných týždňoch sme svedkami vojenského šialenstva, ktoré v Európe nemá obdobu od konca druhej svetovej vojny. Rusko sa útokom na suverénny štát dostalo do pozície agresora, ktorého činy treba bez váhania odsúdiť. Neexistuje žiadny argument, ktorý by dokázal ospravedlniť útoky tankov, lietadiel, lodí a iných zbraní masového vyvražďovania. Organizácia Spojených národov hlási viac ako dvetisíc civilných obetí. Ďalších 17-tisíc evidujú ukrajinské úrady ako nezvestných. Až 1,5 milióna obyvateľov Ukrajiny bolo nútených opustiť svoje domovy. Straty životov vojakov a ekonomické straty sú nepredstaviteľné. Každý príčetný človek si váži ľudský život a nemôže za týchto okolností vítať dôsledky akejkoľvek vojny. Táto vojna je však o to horšia, že silnejší napadol slabšieho bez akéhokoľvek dôvodu. Ukrajina nemala záujem ohrozovať Rusko a jej jediným previnením bola snaha o zlepšenie života svojich obyvateľov. Slovenská republika sa napriek snahám niektorých našich politikov nemôže tváriť nečinne. Rakety dopadajúce na ľudí vzdialených pár kilometrov od našich hraníc nemôžu byť predmetom apatie a nezáujmu. Je našou povinnosťou odmietnuť akúkoľvek agresiu a pomôcť slabšiemu brániť svoju hrdú existenciu. V mojich očiach neobstoja argumenty poslancov opozície, ktorí hádžu vinu na Európsku úniu a Spojené štáty. Neviem o tom, že by za posledných sto rokov získala Európska únia alebo Spojené štáty územie cudzieho štátu vojenskou agresiou. To sa však o Kryme povedať nedá. Rusko navyše v súčasnosti okupuje okrem Ukrajiny aj Gruzínsko a Moldavsko. Nie je teda pravdou, že sa Vladimír Putin snaží svojou politikou brániť slabších Rusov pred vonkajšou agresiou. Ak by tomu tak bolo, nenapádal by spravidla bezbranných a slabších susedov. Uznesenie, ktoré predkladáme Národnej rade, vyslovuje v mene najvyššieho zákonodarného zboru Slovenskej republiky solidaritu nášmu susedovi. Ukrajina je v plnom práve brániť sa, rovnako ako tisíce Ukrajincov bránili v období druhej svetovej vojny územie Slovenska voči silnejšiemu agresorovi. Verím, že z úcty k slobode a demokracii, ktorú tu máme od roku 1989, si dokážeme predstaviť prirodzenú túžbu Ukrajincov zdieľať s nami jeden spoločný európsky priestor. Verím tiež, že urobíme všetko pre to, aby sa ďalší suverénny štát z vôle svojich občanov stal členom Európskej únie. Podporme spoločne toto uznesenie a odsúďme nenávistný krok zo strany Ruska, ktorý v modernom svete nemá miesto.
55. schôdza NR SR - 8.deň - A. dopoludnia
Dátum: 2022-02-15
Poslanec: Mierna, Anna (OĽANO)
Druh vystúpenia: Vystúpenie s faktickou poznámkou

78. Ja ďakujem svojim kolegom za faktické poznámky. Musím povedať, že teda spravodlivosť na Slovensku je pre občanov veľmi dôležitá a trebárs ten súd v Skalici máme po desiatich rokoch ako novú budovu, ktorá je tam teraz vytvorená čisto pre súd. Odsťahoval sa odtiaľ aj kataster. Takže ja toto vnímam aj túto stránku efektivity ako veľmi dôležitú a chcem takisto pripomenúť, že takisto som napísala pani ministerke, ktorá mi neodpovedala, aj sme sa bavili o tom na klube, že teda navštívi Skalicu a ja som od nej vlastne takúto iniciatívu nemala. Ďakujem pekne.
51. schôdza NR SR - 11.deň - A. dopoludnia
Dátum: 2021-12-09
Poslanec: Mierna, Anna (OĽANO)
Druh vystúpenia: Vystúpenie

14. Ja takisto verím, že tento návrh zákona bude mať efekt pre našich občanov, že ich ochránime. A ja chcem poprosiť mojich kolegov, že aj ako členka finančného výboru si uvedomujem, že sa bavíme o financiách. Takisto mám na stole každý deň financie nášho mesta a je to veľmi dôležité. Ale chcem vám povedať, že za 400 rokov budú naše mená tam napísané. Už tie financie sa spomínať nebudú a našou prvoradou povinnosťou je ochraňovať zdravie a životy našich občanov. Takže toto aj v budúcnosti, keď sa budeme baviť vlastne o opatreniach, veľmi dôležité je, koľko to bude stáť, ale tá naša historická zodpovednosť je za to, ako ochránime občanov. Ďakujem pekne a budeme dnes hlasovať o 11.00 hod.